2. számú melléklet

Okirat száma: ……………/2017.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Berzsenyi Dániel Megyei és Városi Könyvtár alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Berzsenyi Dániel Megyei és Városi Könyvtár
      2. rövidített neve: Berzsenyi Dániel Könyvtár
   2. A költségvetési szerv idegen nyelvű megnevezése
      1. német nyelven: „Berzsenyi Dániel” Komitats und Stadtbibliothek / ”Berzsenyi Dániel Bibliothek
      2. angol nyelven: „Berzsenyi Dániel” County and City Library / „Berzsenyi Dániel” Library
      3. szlovén nyelven: Zupanijska Knjiznica „Dániel Berzsenyi”
   3. A költségvetési szerv
      1. székhelye: 9700 Szombathely, Dr. Antall József tér 1.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Hunyadi úti fiókkönyvtár | 9700 Szombathely, Hunyadi u. 49. |
| 2 | Jáki úti fiókkönyvtár | 9700 Szombathely, Jáki u. ~~33/a~~ 35. |
| 3 | Kámoni fiókkönyvtár | 9700 Szombathely, Szófia u. 31. |
| 4 | Szentkirályi fiókkönyvtár | 9700 Szombathely, Szent István király u. 119. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1979.11.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Szombathely Megyei Jogú Város Önkormányzata
      2. székhelye: 9700 Szombathely, Kossuth l. u. 1-3.
   3. A költségvetési szerv jogelőd költségvetési szervének megnevezése:

|  |  |  |  |
| --- | --- | --- | --- |
|  | megnevezése | székhelye | |
| 1 | „Életünk” Szerkesztősége | 9700 Szombathely, Dr. Antall József tér 1. | |
|  |  | |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Szombathely Megyei Jogú Város Közgyűlése
      2. székhelye: 9700 Szombathely, Kossuth L. u. 1-3.
   2. A költségvetési szerv fenntartójának
      1. megnevezése: Szombathely Megyei Jogú Város Önkormányzata
      2. székhelye: 9700 Szombathely, Kossuth L. u. 1-3.
2. **A költségvetési szerv tevékenysége**
   1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 55.§ (1) bekezdése, valamint 64-66 §-a alapján nyilvános könyvtári ellátás biztosítása, továbbá a megyei könyvtári feladatok ellátása. A költségvetési szerv az Országos Dokumentum-ellátási rendszerről szóló 73/2003. (V.28.) Korm. rendelet (a továbbiakban: az ODR-ről szóló Korm. rendelet) alapján, az ODR keretében működő szolgáltató megyei könyvtár. Megállapodás alapján igénybe vehető szolgáltatásokat nyújt a települési önkormányzatoknak a 39/2013. (V.31.) EMMI rendelet szerint.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910100 | Könyvtári, levéltári tevékenység |

* 1. A költségvetési szerv alaptevékenysége:

Települési/városi és megyei nyilvános könyvtári ellátás nyújtása tekintetében:

A központi könyvtár fiókhálózatával együtt teljes körű (alap- és felsőszintű) települési könyvtári ellátást nyújt, általános gyűjtőkörű gyűjteményszervezéssel és a helyi/térségi igényekhez igazodó differenciált – dokumentum és információs – szolgáltatásokkal.

Helyi köteles-példányok megőrző helye és Vas megyei archív könyvtár

Vas megyei és Szombathely városi helyismereti és -történeti dokumentációs központ

Közgyűjteményi kutatóhely (könyvkiadás)

A Kult. tv. 66. § alapján a megyei könyvtár a megye egész területére vonatkozóan az 55. § (1) bekezdésében és a 65. § (2) bekezdésében foglaltakon túl állami feladatként:

• ellátja a kötelespéldányokkal és a könyvtárközi dokumentum-ellátással kapcsolatos feladatokat,

• szervezi a területén működő könyvtárak együttműködését, Vas megye közkönyvtári hálózatának központi könyvtáraként működteti a Vas Megyei Könyvtári Információs Rendszert,

• végzi, illetőleg szervezi a megye nemzetiséghez tartozó lakosainak könyvtári ellátását,

* a települési könyvtárak tevékenységét segítő szolgáltatásokat nyújt,
* szervezi a megyében működő nyilvános könyvtárak statisztikai adatszolgáltatását,

• végzi az iskolán kívüli könyvtári továbbképzést,

• könyvtárellátási szolgáltatásokat nyújt a települési nyilvános könyvtári szolgáltatások megszervezéséhez

• működteti a Könyvtárellátási Szolgáltató Rendszert (VKSZR),

• megállapodás alapján igénybe vehető szolgáltatásokat nyújt a Kult. tv. 64. § (3) bekezdésében megjelölt könyvtári szolgáltató helyen nyújtott könyvtári szolgáltatások megszervezéséhez a települési önkormányzatok számára,

• koordinálja a települési könyvtárak fejlesztését, a digitalizálást

• koordinálja a települési könyvtárak minősítésének előkészítését,

• ellátja az Országos Dokumentum-ellátási Rendszerről szóló kormányrendeletben a szolgáltató könyvtár számára meghatározott feladatokat

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 082042 | Könyvtári állomány gyarapítása, nyilvántartása |
| 2 | 082043 | Könyvtári állomány feltárása, megőrzése, védelme |
| 3 | 082044 | Könyvtári szolgáltatások |
| 4 | 083030 | Egyéb kiadói tevékenység |

* 1. A költségvetési szerv illetékessége, működési területe:

Vas megye közigazgatási területe

Szombathely Megyei Jogú Város közigazgatási területe

Az ODR-ről szóló Korm. rend. 3.§-a alapján az ODR szolgáltatások tekintetében Magyarország területe

1. **A költségvetési szerv szervezete és működése**

5.1 . A költségvetési szerv vezetőjének megbízási rendje:

A költségvetési szerv vezetője a megyei könyvtár igazgatója, aki a közalkalmazottak jogállásáról szóló 1992. évi XXXIII. törvény (a továbbiakban: Kjt.) és a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezése tárgyában született 150/1992. (XI. 20.) Korm. rendelet (a továbbiakban Kjt. vhr.) alapján, nyilvános pályázat útján kerül kiválasztásra.

A költségvetési szerv igazgatóját a fenntartó nyilvános pályázat kiírásával, legfeljebb 5 év határozott időtartamra, a Kultv. 68. § (2) bekezdése szerint a kultúráért felelős miniszter előzetes egyetértésével bízza meg, illetve vonja vissza megbízását, továbbá gyakorolja felette a munkáltatói jogokat.

Az intézmény vezetőjét a vonatkozó jogszabályok alapján előírt pályázati eljárással Szombathely Megyei Jogú Város Közgyűlése bízza meg.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a Közalkalmazottak jogállásáról szóló 1992. évi XXXIII. törvény |
| 2 | megbízási jogviszony | a Polgári Törvénykönyvről szóló 2013. évi V. törvény |
| 3 | közfoglalkoztatási jogviszony | A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

Az államháztartásról szóló törvény végrehajtásáról szóló 368/2011. (XII. 31.) Korm. rendelet   
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Berzsenyi Dániel Megyei és Városi Könyvtár 2017. május …….. napján kelt, 2017. ……….. …….. napjától alkalmazandó 61562-4/2017. okiratszámú módosító okirattal végrehajtott módosítása szerinti tartalmának.

Kelt: Szombathely, 2017. …………………. ……….

P.H.

Magyar Államkincstár